**Κόνιτσα 12/11/2019**

**ΔΕΛΤΙΟ ΤΥΠΟΥ**

 Δήμος Κόνιτσας: Συνάντηση με Ρώσους δημοσιογράφους.

 Σε συνέχεια της από 8 Νοεμβρίου συμμετοχής του Δημάρχου Κόνιτσας στο Δ΄ Πανελλήνιο Συνέδριο Προσκυνηματικού Τουρισμού της Ιεράς Συνόδου της Εκκλησίας της Ελλάδας στην Άρτα, πραγματοποιήθηκε συνάντηση την Τρίτη 12 Νοεμβρίου στο Δημαρχείο Κόνιτσας μεταξύ του Δημάρχου κ. Νικολάου Εξάρχου, του Αντιδημάρχου κ. Αριστείδη Λαζογιάννη, των Ρώσων δημοσιογράφων Vladislav Krylov και Petr Kamenchenko, παρουσία μεταφράστριας, των κληρικών Πανοσιολογιωτάτου π. Νικολάου Λιώλιου και του ιερέως π. Κωνσταντίνου Ταμπάκη.

 Μεταξύ άλλων, συζητήθηκαν θέματα που αφορούν στην ανάδειξη των θρησκευτικών προσκυνημάτων του Δήμου μας και την προώθησή τους στη Ρωσία. Ακολούθησε προσκυνηματική επίσκεψη στην πατρική οικία του Οσίου Παϊσίου και στον Ιερό Ναό του Αγίου Κοσμά του Αιτωλού, παρουσία του ιερέως Γεωργίου Τόλη.

 Εκ μέρους του Δημάρχου, θερμές ευχαριστίες σε όλους τους ανωτέρω, για το ενδιαφέρον τους και τη συμβολή τους στην προσπάθεια ανάδειξης των ιδιαίτερων στοιχείων του τόπου μας, καθώς και τους συντοπίτες κ. Μιχαήλ Μάνη και Απόστολου Τσίπη, που παρευρέθηκαν στη συνάντηση.

 Από το Γραφείο Δημάρχου